Talle kopers vir Enterprise, sê Tiger Brands | Netwerk24
Meer as 2 220 vas in W-Kaap wat reëls oortree
Wes-Kaapse owerhede het tot dusver 2 227 mense aangekeer wat die reëls verontagsaam het wat vir die staat van inperking geld.
2 vroue in Oos-Kaap doodgeskiet
Die Oos-Kaapse polisie ondersoek die moord op twee vroue en ’n saak van poging tot moord op ’n derde vrou in twee afsonderlike gevalle in die provinsie.
Netbalbaas herstel van Covid-19
Cecilia Molokwane, president van Netbal Suid-Afrika (NSA), het ten volle van Covid-19 herstel nadat sy die afgelope twee weke in kwarantyn was.
Eben: ‘Dis familietyd wat jy nie baie kry’
Die Springbok-slot Eben Etzebeth was amper in Frankryk gestrand, maar danksy die goedhartigheid van sy Franse klub, Toulon, kan hy die staat van inperking saam met sy ouers deurbring.
Hy brei Bokke...van die huis af
Die Springbok-afrigter Jacques Nienaber gaan vir ’n ruk lank nie die geleentheid kry om saam met sy span te oefen nie, maar danksy tegnologie is die nasionale span hard aan die werk om reg te wees vir wanneer toetsrugby weer hervat.
1 dood in mynongeluk by Springs
’n Ongeluk by ’n myn by Springs in Gauteng het die lewe van een persoon geëis.
BAT verbreek stilte oor verbod op sigarette
Die Suid-Afrikaanse filiaal van die internasionale tabakgroep British American Tobacco (BAT) het in ’n verklaring sy stilte oor die verbod op die verkoop van sigarette in Suid-Afrika gedurende die inperking verbreek.
Cape Times en kie sny joernaliste se salarisse
Die twee mediahuise Independent Media en African News Agency (ANA) gaan salarisse verminder om die impak van Covid-19 op die ekonomie te oorleef.
Kanker eis ’n koning van kindersketse
Die bekroonde illustreerder Alex van Houwelingen (35) is Sondagoggend dood.
Talle kopers vir Enterprise, sê Tiger Brands
Deur Hanlie Stadler 12 Februarie 2020 11:40
“Verskeie” kopers stel belang om Tiger Brands se afdeling vir verwerkte vleis – wat Enterprise insluit – te koop, sê die maatskappy in ’n verklaring.
‘n Voorbeeld van die Enterprise-produkte wat voorheen landwyd onttrek is as voorsorgmaatreël teen die verdere verspreiding van listeriose. Foto: Tiger Brands
Tiger het in November 2019 aangekondig hy wil al sy vleisfabrieke verkoop. Benewens Enterprise sluit dit handelsname soos Renown, Mieliekip en Bokkie in.
Dit kom ná enorme verliese weens die listeriose-epidemie van twee jaar gelede waarin honderde mense dood is, siek geword het of gestremd gelaat is.
Tiger Brands se Enterprise-aanleg in Polokwane, Limpopo, is in Maart 2018 as die hoofbron van die uitbreking geïdentifiseer.
’n Noulettendheidsondersoek word nou oor “sekere” ondernemings gedoen wat in die vleisafdeling belang stel. Tiger Brands sê geen bindende ooreenkoms is in dié stadium al gesluit nie.
Dis onwaarskynlik dat die transaksie beklink sal word voor die einde van die maatskappy se halfjaar tot einde Maart, maar indien dit wel gebeur, sal die vleisafdeling as beëindigde bedrywighede aangegee word.
Benewens polonies en koue vleis, vervaardig Tiger Brands ikoniese handelsname soos All Gold, Black Cat, Colman’s, Crosse & Blackwell, Ice Cap, Koo, Spray and Cook en Mrs H.S. Ball’s.
Tiger Brands sê voorbereiding vir die groepsgeding teen hom oor listeriose duur voort. Altesame 700 mense is deel van die groepsgeding.
Tiger betwis dat hy die enigste bron van die uitbreking was, maar hy benodig inligting oor die toetse wat gedoen is van die Nasionale Instituut vir Oordraagbare Siektes (Nios), wat weier om al die inligting aan Tiger Brands openbaar te maak. Die hooggeregshof in Johannesburg hoor van 13 tot 15 Mei hofaansoeke aan om te besluit of Nios gedagvaar moet word om die inligting openbaar te maak.
Die maatskappy se handelsverklaring vir die ses maande tot einde Maart is baie droewig.
Sy verdienste per aandeel gaan na verwagting minstens 36% laer wees as in dieselfde halfjaar van 2019 en sy wesensverdienste gaan met tussen 30% en 37% val.
Die groep het Deli Foods in Nigerië op 22 Oktober verlede jaar gesluit. As dié onderneming as ’n beëindigde bedrywigheid behartig word, is verdienste per aandeel minstens 35% laer en wesensverdienste tussen 29% en 36% laer.
Die maatskappy sê sy inkomste uit voortgesette bedrywighede het in die eerste kwartaal van sy boekjaar (dus die drie maande tot einde Desember) gestagneer. Sy totale volume verkope het in die drie maande tot Desember met 4% gedaal. Hy kon sy inkomste onveranderd hou danksy ’n 4%-verhoging in pryse.
Daarby is daar ’n dispuut met ’n voormalige verspreider in Nigerië wat meebring dat byna geen produkte in dié land verkoop is nie. Die twis is nou onderhewig aan arbitrasie, maar Tiger sê dit gaan nie voor die einde van die halfjaar beter verkope meebring nie.
In die huidige kwartaal duur die druk voort, volgens Tiger.
Die maatskappy reik sy halfjaarsyfers op 25 Mei uit.
Meer oor: Tiger Brands | Koue Vleis | Listeriose
Tiger Brands se hoof tree af
Listeriose: Groep-eis sloer weens nuwe regsoptrede
Tiger Brands wil omstrede vleisafdeling verkoop
‘Vriendelike vrou’ van Bo-Kaap sterf aan Covid-19
Australië ‘optimisties’ oor koers van nuwe infeksies
Oorsig: Suid-Afrika het nou 1 585 Covid-19-gevalle